Source: https://www.finlex.fi/fi/laki/alkup/1990/19901090
Timestamp: 2019-09-20 09:49:59+00:00
Document Index: 9547044

Matched Legal Cases: ['§2', '§3', '§4', '§5', '§6', '§7', '§8', '§9', '§11', '§12']

Asetus kotipalveluista perittäviä maksuja… 1090/1990 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1990 › 1090/1990
Asetus kotipalveluista perittäviä maksuja koskevasta kokeilusta
Sosiaali- ja terveysministeriön toimialaan kuuluvia asioita käsittelemään määrätyn ministerin esittelystä säädetään 17 päivänä syyskuuta 1982 annetun sosiaalihuoltolain (710/82) 28§:n nojalla:
Kotipalveluista perittäviä maksuja koskevaan kokeiluun osallistuvissa kunnissa peritään sosiaalihuoltolain (710/82) mukaisista kotipalveluista maksuja siitä poiketen, mitä niistä sosiaalipalveluista perittävistä maksuista annetun asetuksen 2 ja 10-14§:ssä sekä 15§:n 2 momentissa säädetään, siten kuin tässä asetuksessa säädetään.
Sosiaalihuoltoasetuksen (607/83) 9§:n 1 momentin 1 kohdassa tarkoitetusta kodinhoitajan tai kotiavustajan antamasta kotipalvelusta sekä mainitun pykälän 1 momentin 3 kohdassa tarkoitetusta kotona tapahtuvasta hoidosta voidaan periä maksu kuukausimaksuna tai käyntimaksuna sen mukaan kuin jäljempänä säädetään.
Jatkuvasti vähintään kerran viikossa annettavista 2§:ssä tarkoitetuista palveluista peritään palvelujen määrän ja palvelunsaajan maksukyvyn perusteella määräytyvä kuukausimaksu.
Kuukausimaksua määrättäessä laaditaan yhdessä palvelunsaajan kanssa tarvittaessa hoito- ja palvelusuunnitelma, jota tarkistetaan palvelujen tarpeen muuttuessa.
Kuukausimaksu määrätään palvelunsaajan jatkuvien tulojen perusteella. Kuukausimaksu jätetään aina perimättä, jos palvelunsaajan sanotut tulot ovat alle 35 000 markkaa vuodessa.
Kuukausimaksu on enintään 3 200 markkaa. Maksu ei saa olla palvelunsaajan maksukykyyn nähden kohtuuton.
Maksua määrättäessä otetaan huomioon henkilön jatkuvat veronalaiset ja muut kuin 6§:ssä tarkoitetut jatkuvat verosta vapaat tulot. Tulon veronalaisuudesta säädetään tulo- ja varallisuusverolaissa (1240/88).
Tuloina ei oteta huomioon lapsilisää, lapsen hoitotukea, asumistukea, vammaistukea, tapaturmavakuutuksen perusteella suoritettavia sairaanhoito- ja tutkimuskuluja tai haittalisää, sotilasavustusta, opintorahan perusosaa tai asumislisää taikka opintojen johdosta suoritettavia muita avustuksia eikä perhehoidon kulujen korvauksia.
Edellä 2§:ssä tarkoitetuista palveluista peritään kohtuullinen käyntimaksu, jos annettavien palveluiden jatkuvuus ei edellytä kuukausimaksun määräämistä.
Sosiaalihuoltoasetuksen 9§:n 1 momentin 2 kohdassa tarkoitetuista tukipalveluista peritään palvelujen laatuun ja laajuuteen nähden kohtuullinen maksu.
9 § Kotipalvelut voidaan kuitenkin antaa kokonaan tai osaksi maksutta.
Kokeiluun osallistuvista kunnista tai niiden osa-alueista päättää sosiaali- ja terveysministeriö kuntien sille tekemien esitysten perusteella.
Kunta päättää kokeilun aikana perittävistä maksuista sovellettavien säännösten rajoissa.
Sosiaali- ja terveysministeriö asettaa kokeilun seurantaa varten johtoryhmän, jossa ovat edustettuina ainakin sosiaali- ja terveysministeriö, sosiaalihallitus, kuntien keskusjärjestöt ja yksi kokeiluun osallistuvista kunnista.
Tarkempia määräyksiä kokeilun toimeenpanosta ja ohjeita maksujen määräämisestä antaa tarvittaessa sosiaali- ja terveysministeriö.
Tämä asetus tulee voimaan 19 päivänä joulukuuta 1990.
Sen perusteella kokeilua voidaan jatkaa 31 päivään joulukuuta 1992 saakka.
1 §2 §3 §4 §5 §6 §7 §8 §9 § Kotipalvelut voidaan kuitenkin antaa kokonaan tai osaksi maksutta.10 §11 §12 §